লোহানা
লোহানা, (লোহারানা, ঠক্কর এবং লোহরানা নামেও পরিচিত) একটি ভারতীয় জাতি যারা পেশাগতভাবে ব্যবসা -বাণিজ্যের সাথে যুক্ত। লোহানারা নিজেদের রামের পুত্র লবের বংশধর এবং রঘুবংশী রাজবংশের বংশধর বলে দাবি করেন। বিভিন্ন অঞ্চলে শতাব্দীর ব্যবধানের ফলে লোহানারা অনেকগুলি পৃথক সাংস্কৃতিক দলে বিভক্ত হয়ে পরেছেন। গুজরাটি লোহানা, সিন্ধি লোহানা এবং কচ্ছ লোহানাদের সংস্কৃতি, ভাষা, পেশা এবং সমাজের মধ্যে উল্লেখযোগ্য পার্থক্য রয়েছে।